de ky ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de de fr fr fr sv en fr en ja fr de fr ky ky ky ky ky ky ky ky ky ky ky ky ky ky ky ky ky ky ky ky ky ky ru ky ky ky kk ky ru kk ky ky ru kk ky ky ky ky ky ky ky ky ky ky ky ky ky ky ky ky ky ky ky ky ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
"Өнүгүү" саясий партиясынын курултайынан...
"Өнүгүү" - өрүшү кеңип,
өргө карай бараткан партия
Түптөлгөнүнө бир жыл болгон "Өнүгүү" саясий партиясы Бишкекте 25-апрель күнү Мамлекеттик тарых музейинде 2-курултайын өткөрдү. Курултайга республиканын ар аймагынан 200дөн ашык делегат келишти. Курултайда партиянын саясий кеңешинин курамын толуктоо, партиянын келечекте аткара турчу максат-багыттарын талкуулап, жүзөгө ашыруу сыяктуу маселелер каралды. Ошондой элибиздин ынтымагы, бакубат жашоосу, мамлекетибиздин өнүгүү жолуна түшүүсү тууралуу кенен сөз болду.
"Өнүгүү-Прогресс" саясий партиясынын лидери Төрөбаев
бакыт Эргешовичтин съездде сүйлөгөн сөзүнөн:
- Урматтуу бүгүнкү съезддин катышуучулары, партиялаштар, агайын-туугандар, чакырылган коноктор!
Мезгил учкан куш дегендей "Өнүгүү" саясий партиясынын түзүлгөнүнө бир жыл толуп олтурат. Биздин бүгүнкү съезд бирөөлөрдү жактап, башкаларды мактап же бирөөлөрдү сындап, саясат жасоо үчүн чогулган жокпуз. Бүгүнкү съездде силер менен биз өлкөбүздүн келечегине карай жаңы жолду түптөп жатабыз. Азыркы учурдун талабы башка.
Биздин партия - "Өнүгүү" партиясы. "Атына жараша заты" дегендей, биздин партиянын аталышы, анын максатын түшүндүрүп турат. Бизди колдогон жөнөкөй адамдар менен бирге "Өнүгүү" кыймылын түзүп, алдыда аткара турган иштердин алты багытын тандап алганбыз. "Биз бирге өнүгөбүз" деген ураан алдында бир топ алгылыктуу иштерди жасадык.
Элибиз үчүн жасаган ишибиздин алгачкы кадамдары келечекте өз жемишин берет деп ишенебиз. Биз бирөөнүн көзүн карап, куру сөзгө алданып, кол жайып карап отурбай, колубузга кетмен-күрөк алып, жерибизди иштетели, мал-жандын камын көрөлү, жалпы элдин ден соолугун ойлойлу. Жумуш десе, ишке тойбой турган жаштарыбызга, эл-жерин сагынып, айласыз чет жакта жүргөн жарандарга жумуш орундарын түзүп берели. "Адамды сөзүнөн тааныбайт, ишинен тааныйт" деген сөз бар. Бардык иштер, ийгиликтер биздин өзүбүздүн колубузда.
Бүгүнкү күндө биздин "Өнүгүү" партиясынын алдына койгон максаттары. Бул: жумуш орундарын түзүү, элдин ден соолугуна кам көрүү, саясый жана экономикалык туруктуулукту камсыз кылуу. Биз аткарган ишибизден жаштардын, элибиздин, бүтүндөй өлкөнүн эртеңки келечеги түзүлөт.
- Техникалык сервистердин саны 9га жетти. Жер-жерлерде МТСтерди түзүүнү улантабыз. Бул техникаларды пайдаланууга ар бир дыйканга, жөнөкөй адамдарга мүмкүнчүлүк берилет. Техникалар айылдардын социалдык инфраструктураларын жакшыртуу ишине жардам көрсөтөт.
Азыркы күндө биз камсыз кылган 42 техника, айыл чарба шаймандары менен элге кызмат кылып, биз күнүнө 200 гектар жерди иштетип жатабыз. Бул техникалар учурдун талабына ылайык келет. 2013-2015-жылдары айыл чарба техникаларынын санын 100гө жеткиребиз. Ошондо, күнүнө 500 гектарга чейин, айына 15 миң гектар жерди иштетүүгө жетишебиз. Жылына бул көрсөткүч 105 миң гектарды түзөт. Ушул иштерди аткарууда, айылдарда пайдаланбай турган жерлерди бирге иштетип же ижарага алып, жер-жерлерге барып таанышып, жергиликтүү элдин көйгөйүн бирге чечебиз.
Саламаттыкты сактоодо жана билим берүүдө адамзат ресурсуна терең көңүл буруп, улуттук генофондго кам көрүү партиябыздын негизги милдети болушу керек. Билимдүү жаштарыбыз болсо, элибиздин ден соолугу бекем болсо, экономикабыз күчтүү болот. Экономикабыз күчтүү болгондо гана, армия күчтүү болот. Ошондо биз, мамлекетибиздин жана элибиздин коопсуздугун камсыз кылабыз.
Жогоруда айтылган багыттардан тышкары, энергетика, кен байлык, курулуш, турак-жай, маданият, банк, транспорт, туризм, ж.б. тармактар боюнча программалар түзүлгөн.
Энергетикада - биздин жарандарыбыз үзгүлтүксүз электр энергия менен камсыз болууга тийиш. Жаратылыш байлыгы - элдин байлыгы. Жеткиликтүү турак-жай - ар бир Кыргызстандыкка. Маданият - ал биздин тарыхыбыз жана келечекке жол. Банк системасында кредиттик проценттин төмөндөшүнө мыйзамдарга өзгөртүү киргизүүгө жетишүү. Транспорттук байланыштарды, жолдорду, коммуникацияларды жакшыртуу менен - туризм тармагын өнүктүрүү.
"Жалгыз жоокер, жоо болбойт" деген сөз бар. Жалгыз адамдын колунан эч нерсе келбейт. "Көп түкүрсө, көл болот. көл толкуса, сел болот" дейт. Ошондуктан, биздин партиянын иши сиздердин гана колдооңуздар менен өз максаттарына жете алат.
Биз жасап жаткан, биз жасай турган иштер, анын ийгилиги мен үчүн, же Сен үчүн эмес, ал жалпы элибиз үчүн, биздин келечегибиз, биздин Кыргызстан үчүн!
Делегаттардын съездде сүйлөгөн сөздөрүнөн:
Нарын облусунан келген делегат:
- "Өнүгүү-Прогресс" саясий партиясынын лидери Бакыт Эргешевич Төрөбаев Нарын облусунун Ак-Талаа районуна кычыраган кышта шайлоочулар менен жолугушууга барганда МТС уюштуруп берүү боюнча убада берген эле. Мына убадасына туруп жазгы айдап-себүү жумуштары кызуу башталаар алдында 17-апрель күнү 8 трактор жана айыл чарба шаймандарын толук комплектиси менен МТС ачып берди. Бүгүнкү күндө 100 гектарга жакын жер айдалды. Ал эми учурда айдап-себүү иштери кызуу жүрүп жатат. Буюрса партиянын келечеги кенен. Эл ишенимин аркалап, мамлекет үчүн жакшы иштерди жасарына эч ким шек артпайт.
Талас областынан келген өкүл:
- "Өнүгүү-Прогресс" саясий партиясынын мүчөлүгүнө Талас областынын жарандары активдүү кошула башташты. Себеби, сөз менен эмес иш менен элдин купулуна толуп, колдоп алып жатышат. Алты багытта жакшы иштер аткарылууда. Мен бир гана мисалды келтирейин. Талас облусунун калкы дагы борбордон алыс болгондуктан каражаттын тартыштыгынан квалификациялуу дарыгерлерге, учурдун талабына ылайык медициналык жабдыктар жок болгондуктан ден-соолуктарын талаптагыдай көргөзө алышпайт. Таласка "Өнүгүү-Прогресс" партиясынын каржылоосу менен борбордон заманбап медициналык жабдыктар менен камсыздалган жогорку квалификациядагы профессор, доцент дарыгерлер курамына кирген көчмө топ барышып, оорулууларды текшерүү-изилдөөдөн бекер өткөрүшүп, дарыланууга консультация беришти. Мындай иш-чарага күбө болушкан таластыктар абдан ыраазычылыгын билдиришүүдө. Эл "Өнүгүү" партиясын колдоп, келечекте жакшы ийгиликтерге жетишебиз деген ишеним чоң
Баткен областынан келген делегат:
- Урматтуу съезддин коноктору!
2013-жылдын январь айында болгон чек арадагы чыр-чатактын айынан Баткен районундагы Чарбак, Согмент жана Таян айылдарынын жашоочулары кыйынчылыктарды башынан өткөргөнүн жакшы билесиздер. Мына ушундай оор шартта "Өнүгүү-Прогресс" партиясы биринчилерден болуп 500 миң сомго жакын гуманитардык жардам жеткирип барышты. Ошондуктан биз "Өнүгүү-Прогресс" саясий партиясынын лидерлерине чоң ыраазычылык билдиребиз. Партия келечекте эл үчүн ак кызмат кыларына ишенебиз.
Ысык-Көл областынан келген өкүл
- Урматтуу съезддин катышуучулары!
Мен Ысык-Көл областынын элинин атынан алгач "Өнүгүү-Прогресс" партиясын ыраазычылык билдирип коюшум керек. Анткени бул жаш партия болгондугуна карабай карапайым эл менен жакын болуп, лидери баш болуп айыл аралап элеттин жашоо-турмушу менен жакындан таанышып жана жардамын берип жүрөт. Ошону менен катар акыркы жылдары Жогорку Кеңештин депутаты өзү баш болуп трактор минип жер айдаганын көрбөгөм. Ошондой эле партия Жети-Өгүзгө жаңы заманбап шаймандар менен камсыздалган 5 трактор курамына кирген көчмө техникалык сервис ачып беришти.
Мен учурдан пайдаланып, партиялаштарга төмөнкүдөй сунуш киргизем. Кылым карыткан кыргыз элинде илгертен эле ар кандай маселелерди аксакалдар кеңешип, маселени оң жагына чечип келген. Мына ушундан улам партиянын Даанышмандар Кеңешин түзүү азыркынын талабы дээр элем. Партиянын көз карашын, өлкөнүн көйгөйлүү маселелерин ийри отуруп, түз кеңешип, Даанышмандар Кеңеши аркылуу чечилсе сөзсүз натыйжа чыгаарына ишенем.
Урматтуу кыргыз эли! Кадырман калайык калк!
Кыргыз мамлекетинин эгемендүү өлкө катары 21 жылдык тарыхында бир топ оорчулуктарды башынан кечирди. Эки жолку революция, улуттар аралык араздашуу сыяктуу көрүнүштөр жаш өнүгүп келе жаткан мамлекет үчүн ат көтөргүс сыноо болду. Бирок, дүйнөлүк аренада эгемендүү мамлекет катары кыйынчылыктарды жеңип өтүп, элдин эркиндигин даңазалап, өз ордун татыктуу сактап кала алды.
2010-жылы 27-июнда болуп өткөн жалпы элдик референдум менен Кыргыз эли келечекте мамлекеттик башкаруунун парламенттик жолун тандап алды. Албетте, көч бара-бара түзөлөт демекчи, башкаруунун жаңы системасы өз нугуна түшө баштады, Кыргыз парламентинин ачык-айкындыгы байкалууда.
Жаңы системанын алкагында кыргыз мамлекетинде жаңы, жаш партияларга саясий даңгыр жол ачылды. Юстиция министрлигинен расмий каттоодон өткөн 180ден ашуун партиялар арасында "Өнүгүү-Прогресс" саясий партиясы да өткөндөн сабак алып, куру сөздөн, уруучулуктан, трайбализмден алыс болуп, карапайым кыргыз элине ак эмгек өтөөгө бел байлады.
Биздин партия "Биз бирге өнүгөбүз" деген ураандын алдында жалпы кыргыз элине кызмат кылып, мамлекеттин өнүгүүсүнө өз салымын кошууга даяр. Өткөн тарыхтын кетирген катачылыктарын эске алып, жалпыбыз бири-бирибизге өйдөдө өбөк, ылдыйда жөлөк болуп, кайдыгерликтен, көралбастыктан арылып, жалпы кыргыз эли, келечек, урпактар үчүн алдыга чогуу кадам таштайлы. Бизге эч ким сырттан келип, коломтобузга от жагып, казаныбызга аш салып бербейт, өнүгүү - өзүбүздүн колубузда.
Жыйырма жылдык эгемендүү тарыхыбызда биз көп баалуулуктарыбыздан айрылдык, материалдык да, моралдык да жоготуулар болду. Биз Кыргыз эли келечекте татыктуу жашоого акылуу жана милдеттүү, биз жалпыбыз өткөн катачылыктарды кайталап, адашуубузга акыбыз жок! - деп эсептейбиз.
Андыктан "Өнүгүү-Прогресс" саясий партиясынын негизги программасы кыргыз элинин 65 пайыздан ашыгы алектенген айыл чарбасын көтөрүү менен, мамлекеттин ички дүң продукциясынын көлөмүн өстүрүү, улуттар аралык мамилени жакшыртуу жана мамлекеттин бүтүндүгүн көздүн карегиндей сактоо, калкыбыздын социалдык жана моралдык деңгээлин өйдөлөтүү, экономиканын локомотиви - өндүрүштү жолго коюу, аны үчүн стабилдүү жумуш ордун түзүп, мамлекеттин казынасына салыкты арттыруу, өндүрүлгөн продукцияны экспорттоо, өндүрүштүн көзүн билген ишкерлерди колдоо.
"Эмгек - элди бириктирет". Жалпыңыздарды жазгы талаа жумуштарында натыйжалуу эмгек кылууга, жаштарды татыктуу билим алууга, чет жактагы жогорку квалификациялуу улан-кыздарыбызды Кыргыз мамлекетинин өнүгүүсү үчүн кызмат кылууга чакырабыз.
"БИЗ БИРГЕ ӨНҮГӨБҮЗ"! Биз болбосок ким?